शाहरुख के मुताबिक वो तकरीबन 20 सालों से इंडस्ट्री में है और इसकी हर चीज़ का उन्होंने भरपूर लुत्फ उठाया. "फिल्मों में आने के बाद उसके जो महत्तवपूर्ण अवयव होते हैं जैसे डांस, सॉन्ग, अभिनय वो सब सुहाना करेगी तो मुझे उस पर अपार गर्व होगा."फिर चुटकी लेते हुए उन्होंने कहा, "बल्कि आप मीडिया वाले हम कलाकारों के बारे में जो गॉसिप करते रहते हैं मैं चाहता हूं कि सुहाना इन बातों को भी अच्छी तरह से हैंडल करके उसका आनंद उठाए."बेटी सुहाना के अलावा शाहरुख खान का एक बेटा आर्यन है जो विदेश में पढ़ाई कर रहा है.शाहरुख ने ये भी कहा कि अभिनेत्रियां भारतीय फिल्म इंडस्ट्री की रीढ़ की हड्डी रही हैं. बिना उनके एक फिल्म की कल्पना ही नहीं की जा सकती.इसके बाद अपनी पत्नी गौरी खान के बारे में शाहरुख ने बातें कीं. वो बोले, "हमारी शादी को 21 साल हो गए हैं. गौरी हम सबकी बहुत अच्छी तरह से देखभाल कर रही हैं. वो एक बेहतरीन महिला हैं. मैं अपनी निजी ज़िंदगी के बारे में ज़्यादा बातें करना पसंद नहीं करता. लेकिन गौरी वाकई में बेहद अच्छी हैं."शाहरुख खान की आने वाली फिल्म चेन्नई एक्सप्रेस हैं. जिसे रोहित शेट्टी निर्देशित कर रहे हैं.फिल्म में दीपिका पादुकोण की भी महत्तवपूर्ण भूमिका है.ये पहला मौका है जब रोहित शेट्टी अजय देवगन के अलावा किसी और एक्टर के साथ काम कर रहे हैं.इससे पहले उन्होंने सारी फिल्में अजय देवगन को लेकर बनाई हैं जिनमें से ज़्यादातर कामयाब साबित हुई हैं.